CELEX: 62018TN0674
Language: et
Date: 2018-11-14 00:00:00
Title: Kohtuasi T-674/18: 14. novembril 2018 esitatud hagi – Vattenfall Europe Nuclear Energy versus komisjon

21.1.2019   
            
            
               ET
            
            
               Euroopa Liidu Teataja
            
            
               C 25/51
            
         
      14. novembril 2018 esitatud hagi – Vattenfall Europe Nuclear Energy versus komisjon
      (Kohtuasi T-674/18)
      (2019/C 25/66)
      Kohtumenetluse keel: saksa
      
         Pooled
      
      
         Hageja: Vattenfall Europe Nuclear Energy GmbH (Hamburg, Saksamaa) (esindajad: advokaadid U. Karpenstein ja R. Sangi)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjon 4. juuli 2018. aasta kiri riigiabimenetluses State aid SA.51169 (2018/PN) – 16. tuumaenergia seaduse muutmise seadus (16 Atomgesetz-Änderungsgesetz); edaspidi „16. AtG-Novelle“);
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  ELTL artikli 107 lõike 1 rikkumine (koostoimes ELTL artikli 108 lõikega 3)
                  Hageja väidab, et vaidlustatud kiri rikub ELTL artikli 107 lõiget 1 koostoimes ELTL artikli 108 lõikega 3, kuna sellega – kuivõrd see peaks olema siduv – vabastatakse kohustusest anda teada riigiabist riigisisese varade hüvitamist käsitleva seadusega, kuigi selle seadusega soodustati Bundesverfassungsgerichti (Saksamaa kõrgeim konstitutsioonikohus) otsuse alusel hageja konkurenti – kel õigust hüvitisele ei olnud– valikuliselt riigi vahenditest.
               
            
                  2.
               
               
                  Nõukogu määruse (EL) 2015/1589 (1) artikli 4 lõige 2
                  Kui liikmesriik on seisukohal, et tema poolt rakendatud meede ei ole riigiabi, on hageja väitel määruses 2015/1589 ette nähtud ELTL artikli 288 alusel vormikohase otsuse tegemine – kui komisjon teeb esialgse hindamise alusel järelduse, et meede, millest on teatatud, ei ole riigiabi. Vaidlustatud kiri aga rikub neid nõudeid.
               
            
         (1)  Nõukogu 13. juuli 2015. aasta määrus, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (EL) 2015/1589 (ELT 2015, L 248, lk 9).